**OBČINA IZOLA – COMUNE DI ISOLA**

**Ž U P A N**

Na podlagi 56. člena Statuta Občine Izola

(Uradne objave Občine Izola, št. 15/1999 in 17/2012)

R A Z G L A Š A M

**PRAVILNIK**

**o oddajanju prostorov za grobove v najem**

**Ž u p a n**

**mag. Igor K O L E N C**

Številka: 354-37/2013

Datum: 18. 4. 2013

**OBČINA IZOLA - COMUNE DI ISOLA**

**OBČINSKI SVET**

Na podlagi 29. člena Zakona o lokalni samoupravi (Uradni list RS, št. [94/2007](http://www.uradni-list.si/1/objava.jsp?urlid=200794&stevilka=4692)-UPB2, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [100/2008](http://www.uradni-list.si/1/objava.jsp?urlid=2008100&stevilka=4250) Odl.US: U-I-427/06-9, [79/2009](http://www.uradni-list.si/1/objava.jsp?urlid=200979&stevilka=3437), [14/2010](http://www.uradni-list.si/1/objava.jsp?urlid=201014&stevilka=587) Odl.US: U-I-267/09-19, [51/2010](http://www.uradni-list.si/1/objava.jsp?urlid=201051&stevilka=2763), [84/2010](http://www.uradni-list.si/1/objava.jsp?urlid=201084&stevilka=4523) Odl.US: U-I-176/08-10 in [40/2012](http://www.uradni-list.si/1/objava.jsp?urlid=201240&stevilka=1700)-ZUJF), 30. in 100. člena Statuta Občine Izola (Uradne objave Občine Izola, št. 15/99 in 17/12), 13. člena Odloka o ureditvi statusa Javnega podjetja Komunala Izola d.o.o. – Azienda pubblica Komunala Isola S.r.l. (Uradne objave Občine Izola, št. 24/2011 – uradno prečiščeno besedilo) ter 14. in 51. člena Odloka o pokopališki in pogrebni dejavnosti na območju Občine Izola (Uradne objave Občine Izola, št. 8/12) je Občinski svet Občine Izola na svoji 18. redni seji, dne 28. 3. 2013, na predlog izvajalca javne službe Javnega podjetja Komunala Izola d.o.o. in pozitivnega mnenja Nadzornega sveta Javnega podjetja Komunala Izola d.o.o., z dne 18. 3. 2013, sprejel naslednji

**PRAVILNIK**

**o oddajanju prostorov za grobove v najem**

**(Zvrsti grobov)**

1. člen

Po tem pravilniku so na pokopališčih naslednje zvrsti grobov in pokopnih prostorov:

* klasični grobovi:
  + enojni in otroški grobovi ter grobnice,
  + povečani grobovi,
* grobišča,
* žarni grobovi - talni in zidni,
* prostor za anonimne pokope,
* prostor za raztrositev pepela.

**(Najemnik groba)**

1. člen
2. Upravljavec pokopališča daje grobove v najem. Najemnik groba je lahko samo ena fizična ali pravna oseba. Najemnik sklene z upravljavcem pokopališča pisno najemno pogodbo, v kateri se določijo pogoji najema, ki so usklajeni s predpisi lokalne skupnosti in pokopališkim redom. Pogodba vsebuje podatke o najemniku ter vrsto, zaporedno številko in velikost groba.
3. Najemnina za grobni prostor se plačuje letno na podlagi izstavljenega računa s strani upravljavca.
4. V primeru dedovanja ob smrti najemnika groba, se morajo dediči najemnika groba dogovoriti, kateri izmed njih bo prevzel pravico do najema groba.
5. Prednostno pravico do najema groba ima tisti, ki je poravnal stroške pokopa.
6. Najemno razmerje je mogoče prenesti na drugega samo pisno pod pogoji, ki jih določi upravljavec pokopališča.
7. V primeru, da najemnik dve leti zaporedoma, kljub predhodnemu opozorilu, ne plača letne najemnine groba, se smatra grobni prostor kot opuščen grob do konca mirovalne dobe, nato se grob odda drugemu najemniku.
8. Višino najemnine za grobove in uporabo mrliških vežic se določi s posebnim cenikom, katerega potrdi občinski svet. Zbrana sredstva so prihodek upravljavca.

**(Vzdrževanje groba)**

1. člen

Najemniki grobov so dolžni vzdrževati grobove in vmesne prostore med grobovi ter spoštovati vse določbe iz najemne pogodbe.

**(Trajanje najema)**

1. člen
2. Grob se odda v najem najemniku za nedoločen čas.
3. Najem se lahko prekine v naslednjih primerih:

– če najemnik groba ne poravna najemnine za preteklo leto po

predhodnem opozorilu,

– če najemnik ne vzdržuje groba,

– ob opustitvi pokopališča,

* kadar to zahteva načrt preureditve pokopališča,
* in ostalih primerih, kot je določeno v odloku.

1. Po prekinitvi najema se šteje grob kot opuščen do konca mirovalne dobe, na kar se prekoplje in odda drugemu v najem.
2. Najemnik groba je v primeru prekinitve najema dolžan na lastne stroške odstraniti celotno nagrobno obeležje, v nasprotnem primeru to na njegove stroške stori upravljavec pokopališča.

**(Oddaja novih grobov)**

1. člen

Pri oddaji novih grobov, ki se prvič oddajo, lahko najemnik dobi v najem največ eno grobno mesto ali eno družinsko grobnico.

**(Najemnina za grob)**

1. člen
2. Za najem groba plačuje najemnik groba najemnino za grob.
3. Najemnina za grob je plačilo sorazmernega dela letnih stroškov vzdrževanja skupnih objektov in naprav na pokopališču, zemljišče pa ima najemnik v najemu brezplačno.
4. Če upravljavec na območju lokalne skupnosti upravlja več pokopališč, najemnina za posamezni grob predstavlja plačilo sorazmernega dela letnih stroškov vzdrževanja skupnih objektov in naprav na pokopališču, kjer se grob nahaja.
5. Na izrecno željo najemnika lahko le-ta plača najemnino za grob za obdobje daljše od enega leta.
6. člen

Ta pravilnik začne veljati petnajsti dan po objavi v Uradnih objavah občine Izola.

Številka: 354-37/2013

Datum: 28. 3. 2013

**Ž u p a n**

**mag. Igor K O L E N C**